ગયા વર્ષે શ્રીલંકા ખાતેના પ્રવાસથી માંડીને અત્યાર સુધીમાં ભારતીય ટીમે ચોથા નંબર પર છ બૅટ્સમેનોને અજમાવ્યા છે જેમાં લોકેશ રાહુલ, કેદાર જાધવ, મનીષ પાંડે, હાર્દિક પંડયા, દિનેશ કાર્તિક અને અજિંક્ય રહાણેનો સમાવેશ છે. જોકે, ગાંગુલીનું એવું માનવું છે કે 'કોહલીએ ચોથા નંબરે જ રમવું જોઈએ. ઇંગ્લૅન્ડ સામે ૨-૧થી જીતેલી ટી-ટ્વેન્ટી શ્રેણીમાં પણ ભારતની બૅટિંગ લાઇન-અપ વ્યસ્થિત બની હતી. રાહુલને ત્રીજા નંબરે મોકલવામાં આવતો હતો અને ખુદ વિરાટ ચોથા નંબરે જતો હતો. એવું હવે વન-ડે ફોર્મેટમાં પણ રહેવું જોઈએ.' ગાંગુલીના મતે ઇંગ્લિશ ટીમનું બોલિંગ જોઈએ એવી આગઝરતી નથી એનો ભારતને ફાયદો થશે.